Vai, žiūrėki, mergele
Vai, žiūrėki, mergele,
Koks puikumas pasaulio...
Visur skamba dainelė,
Buria žemę ir saulę,
Jauną širdį žavėja.
Vai, žiūrėk, kaip maloniai
Pasiduoda svajonei
Darbininkė rišėja,
Kaip nutilsta, užsnūsta,
Nebetekusios galios,
Vargo skausmo godelės
Ir kaip meilė paplūsta
Į varguolę krūtinę...
Vai, žiūrėk, nusiminę
Andai buvo dar rimai
Dainų mano jaunųjų:
Mat, gi juos atminimai
Gimdė amžių sunkiųjų.
O, merguže, šiandieną
Dainos gimsta auksinės;
Mini jau nebe plieną,
Bet sapnus ir tėvynės
Atgimimą ir laisvę...

Eilėraščiai